**ZÁKAZ VSTUPU ZAMESTNANCOV DO OBJEKTOV A PRIESTOROV ŠKOLY ŠKOLSKÉHO ZARIADENIA**

**V súlade s Vyhláškou Úradu verejného zdravotníctva SR**

**č. 47/2021 zo dňa 6.2.2021, §2 ods. 1 sa**

**v čase**

**od 8.2.2021 do 19.3.2021**

 **z dôvodu ochrany života a zdravia nariaďuje všetkým zamestnávateľom, ktorí prevádzkujú školy alebo školské zariadenia zakázať vstup zamestnancom, okrem zamestnancov, ktorí preukážu doklad o výnimke zo zákazu vstupu negatívnym výsledkom testu na COVID-19 alebo iným oprávneným dokladom podľa § 2 ods.5**

**ZÁKAZ VSTUPU INÝCH OSÔB DO OBJEKTOV A PRIESTOROV ŠKOLY ŠKOLSKÉHO ZARIADENIA**

**V súlade s Vyhláškou Úradu verejného zdravotníctva SR**

**č. 47/2021 zo dňa 6.2.2021, §1 ods. 1 sa**

**v čase**

**od 8.2.2021 do 19.3.2021**

**z dôvodu ochrany života a zdravia nariaďuje všetkým prevádzkovateľom zariadení vrátane škôl a školských zariadení zakázať vstup osobám, okrem osôb, ktoré preukážu doklad o výnimke zo zákazu vstupu negatívnym výsledkom testu na COVID-19 alebo iným oprávneným dokladom podľa § 1 ods.2**

**Informácia pre zamestnancov školy**

**o spracúvaní osobného údaju**

**o zdravotnom stave – výsledku testu na COVID-19 alebo iného dokladu o výnimke zo zákazu vstupu**

**V súvislosti s prijatými protiepidemiologickými opatreniami proti šíreniu COVID-19 sa vyskytujú situácie, že zamestnanci sa zúčastňujú testovania na COVID-19. Výsledok testu na COVID-19 v určitých situáciách spracúva aj škola/školské zariadenie ako zamestnávateľ.**

**Účelom spracúvania osobného údaju o zdravotnom stave – výsledku testu na COVID-19 je ochrana života a zdravia a realizácia protiepidemiologických opatrení.**

**Právnym základom pre spracúvanie osobného údaju o zdravotnom stave – negatívnom výsledku testu na COVID-19 (alebo iného dokladu o výnimke zo zákazu vstupu) počas vyhlásenia núdzového stavu je § 2 Vyhlášky Úradu verejného zdravotníctva č. 47/2021 zo dňa 6.2.2021, kedy určuje zamestnávateľovi (škola/školské zariadenie) povinnosť zákazu vstupu na pracovisko v čase od 8.2.2021 do 19.3.2021 z dôvodu ochrany života a zdravia a predloženie negatívneho výsledku na test na COVID-19 alebo iného dokladu na nahliadnutie zamestnávateľovi je podmienkou výnimky zo zákazu vstupu zamestnancov.**

**Pokiaľ zamestnanec predloží iný doklad v zmysle § 2 ods. 5 vyhlášky potom škola/školské zariadenie spracúva predložený osobný údaj tiež formou nahliadnutia.**

**Zamestnávateľ pri spracúvaní osobného údaju o negatívnom výsledku testu na COVID-19 nepoužíva iné spracovateľské operácie okrem nahliadnutia do dokladu. Pri iných spracovateľských operáciách sa vyžaduje súhlas dotknutej osoby (zamestnanca).**

**Zamestnávateľ nemá záujem o spracúvanie osobného údaju o zdravotnom stave – pozitívny výsledok testu.**

**Pokiaľ by bolo nevyhnutné takýto údaj spracúvať, napríklad na podnet samostatného zamestnanca, potom by právnym základom bol iba výslovný súhlas zamestnanca.**

**Pokiaľ by údaj o pozitívnom výsledku na COVID-19 zamestnanca bol predmetom poskytnutia súčinnosti Regionálnemu úradu verejného zdravotníctva, potom by právnym základom bola zákonná povinnosť zamestnávateľa poskytovať súčinnosť. O takejto situácii by zamestnávateľ bezodkladne informoval dotknutého zamestnanca.**

**Údaje súvisiace s výsledkom testovania na COVID-19 spracúva zamestnávateľ iba v nevyhnutnom rozsahu a iba počas nevyhnutnej doby.**

**V prípade nejasností sa zamestnanec môže obrátiť na zodpovednú osobu alebo na štatutárneho zástupcu školy.**

**Všeobecná informácia o spracúvaní osobných údajov v súvislosti s COVID-19 je k dispozícii zamestnancom na webstránke, nástenke a u zodpovednej osoby alebo štatutárneho zástupcu.**

**Informácia pre návštevníkov**

**o spracúvaní údajov**

**o zdravotnom stave – negatívnom výsledku na test na COVID-19 alebo iného dokladu o výnimke zo zákazu vstupu**

**V súvislosti s prijatými protiepidemiologickými opatreniami proti šíreniu COVID-19 negatívny výsledok testu na COVID-19 (resp. iný doklad) v prípade povolenia vstupu do objektov a priestorov spracúva aj škola/školské zariadenie.**

**Účelom spracúvania osobného údaju o zdravotnom stave – negatívneho výsledku testu na COVID-19 alebo iného oprávneného dokladu je ochrana života a zdravia a realizácia protiepidemiologických opatrení.**

**Právnym základom pre spracúvanie osobného údaju o zdravotnom stave – negatívnom výsledku testu na COVID-19 (iného dokladu) počas vyhlásenia núdzového stavu je § 1 Vyhlášky Úradu verejného zdravotníctva č. 47/2021 zo dňa 6.2.2021, kedy určuje povinnosť zákazu vstupu do priestorov školy/školského zariadenia v čase od 8.2.2021 19.3.2021 z dôvodu ochrany života a zdravia a predloženie negatívneho výsledku na test na COVID-19 alebo iného oprávneného dokladu na nahliadnutie je podmienkou výnimky zo zákazu vstupu.**

**Pokiaľ občan predloží iný doklad v zmysle §1 ods. 2 vyhlášky potom škola/školské zariadenie spracúva predložený osobný údaj tiež formou nahliadnutia.**

**Škola/školské zariadenie pri spracúvaní osobného údaju o negatívnom výsledku testu na COVID-19 nepoužíva iné spracovateľské operácie okrem nahliadnutia do dokladu.**

**Prípadné iné spracovateľské operácie by vyžadovali súhlas dotknutej osoby.**

**Škola/školské zariadenia nemá záujem o spracúvanie osobného údaju o zdravotnom stave – pozitívny výsledok testu.**

**Údaje súvisiace s výsledkom testovania na COVID-19 spracúva škola/školské zariadenie iba v nevyhnutnom rozsahu a iba počas nevyhnutnej doby.**

**V prípade nejasností sa občan môže obrátiť na zodpovednú osobu alebo na štatutárneho zástupcu školy/školského zariadenia.**